title: زندیه حؤکومتی
text: زندیّه و یا زندیلر حؤکومتی یا دا زندلر ایراندا ۱۷۵۱—۱۷۹۴ میلادی ایللرین آراسیندا حاکیمیتده اولان دؤولت. بو حؤکومتده حاکیم اولان سولاله زند خاندانی'دیر. زند خاندانی افشارلارین چؤکوشو و قاجارلارین دیرچه‌لیشی آراسینداکی قیرخ اوچ ایل مودتینده شاهلیق ائتدیلر.
  
  زندلرین کؤکو 
  
  زندیه دؤولتی کریم خان زند الی‌ایله، کی زند طایفاسی'نین باشچی‌سی‌ایدی، بینا اولدو. زند طایفاسی، لک طایفالاریندان‌ایمیش. لک خالقی بعضی قایناقلار اساسیندا موستقیل بیر خالق‌دیر، آنجاق بعضی قایناقلار لکلری کورد و بعضی قایناقلار لکلری لور بیلیبلر. هابئله بیر سایی قایناقلارا گؤره زند خانلاری اؤزلرین لور بیلیرمیشلر.
  
  کریم خان زند 
  زند طایفاسیندان اولان ایناق خان اوغلی کریم خان، نادرشاه افشارین اؤلوموندن سونرا شیرازدا شاهلیق ایدعاسی ائتدی.
  
  شاهلاری 
   کریم خان زند؛ ۱۱۷۹–۱۱۹۳ (هیجری قمری)؛ زندلرین بیرینجی شاهلاری. اؤزون وکیل‌الرعایا آدلاندیریردی.
   زکی خان زند؛
   ابوالفتح خان زند؛ ۱۱۹۳–۱۱۹۳؛ ۷۰ گون شاه ایمیش.
   صادق خان زند؛ ۱۱۹۳–۱۱۹۶؛ کیرماندا شاهلیق ایدعاسی ائتدی و نئچه آی شیرازی آلدی.
   علیمرادخان زند؛ ۱۱۹۶–۱۲۰۱؛ ایصفاهاندا خان ایدی آمّا سونرا شیرازی آلدی.
   جعفرخان زند؛ ۱۲۰۱–۱۲۰۳؛ گئجه باشینا تؤکولدولر و اؤلدوردولر.
   لطفعلی خان زند؛ ۱۲۰۳–۱۲۰۸ (هیجری قمری)؛ زندلرین سونونجو شاهلاری، قاجارلارا مغلوب اولوب و زندلرین حؤکومتی آرادان گئدیب.
  
  قایناقلار 
  
  زندیه
  ۱۷۵۱ میلادی ایلده قورولان بؤلگه‌لر و اؤلکه‌لر
  ۱۷۵۱ - جی ایلینده ایران اؤلکه‌سینده یارانانلار